Alexander Røsler

Alexander Røsler (1947–2021) var en tysk-norsk filmskaper og sosialantropolog.

I 1991 mottok han Amandaprisen for beste dokumentarfilm for filmen Svett glamour.

Bakgrunn 
Alexander Røsler ble født den 10. november 1947 i Dachau i Tyskland og kom til Norge sammen med sin familie i 1952. Familien var jødisk, og faren led av tuberkulose. De fikk innvilget flyktningestatus på humanitært grunnlag. Familien bosatte seg i Stavanger, der Alexander Røsler vokste opp. Han tok magistergraden i sosialantropologi i 1976, etter feltarbeid i Peru, der han også laget sin første dokumentarfilm. Deretter arbeidet han noen år som informasjonsmedarbeider i UNICEF.

Filmkarriere 
I 1980-årene begynte Røsler å arbeide som manusforfatter og regissør på heltid. I 1981 var han en av grunnleggerne av produksjonsselskapet Focus on Human Rights, som ble stiftet for å lage kortfilmer om menneskerettighetenes kår rundt om i verden. De øvrige stifterne var regissørene Kjersti Alver og Knut W. Jorfald samt filmklipperen Pål Gengenbach.

I siste halvdel av 1980-årene arbeidet han som kortfilmsjef i Norsk Film A/S. I 1996 ble han ansatt ved Høgskolen i Lillehammer (senere Høgskolen i Innlandet). Han var gjennom flere år professor ved Avdeling for film- og fjernsynsvitenskap samme sted og var han sentral i en av landets mest markante dokumentarfilm-utdanninger.<ref>Hege Michelsen, Brynjulf Handgaard og Jo Sondre Moseng: Formet filmskolen – Alexander Røsler (1947–2021) – Minneord i Klassekampen 30. juli 2021</ref>

Alexander Røsler var far til skuespilleren Benjamin Lønne Røsler.

 Filmografi 
 1985: Sommerjubel (kortfilm) – regi
 1987: Trollsteinen (spillefilm) – regi
 1991: Svett glamour (dokumentarfilm) – regi
 1995: Mendel (spillefilm) – manus og regi

 Bibliografi 
 2015: Dokumentarfilmens spesielle utfordringer : Virkelighetens villnis'' (Cappelen Damm forlag)

Referanser

Eksterne lenker 
 

Norske filmregissører
Nordmenn av tysk opphav
Dokumentarfilmskapere
Professorer ved Høgskolen i Innlandet